গুরু গ্রন্থ সাহিব
দশম শিখ গুরু গোবিন্দ সিংহ (১৬৬৬-১৭০৮) পবিত্র ধর্মগ্রন্থ "আদি গ্রন্থ"-কে তাঁর উত্তরসূরি ঘোষণা করেন এবং এটিকে "গুরু গ্রন্থ সাহিব" সম্মানে ভূষিত করেন। সেই থেকে এই গ্রন্থই দশ গুরুর শিক্ষার প্রতিনিধিরূপে শিখদের পবিত্র ধর্মগ্রন্থের মর্যাদা পেয়ে আসছে। শিখধর্মের উপাসনার ক্ষেত্রে প্রার্থনার সহায়ক বা সূত্র হিসেবে এই গ্রন্থের স্থান সর্বাগ্রগণ্য।
শিখ সাম্রাজ্য
১৭০৮সালে আগস্টে গুরু গোবিন্দ সিং নন্দেদ যান। সেখানে তিনি মাধব দাসের সাথে সাক্ষাত করেন এবং তাঁকে শিখ ধর্মে ধর্মান্তরিত করেন,তাঁর নতুন নাম দেন বান্দা সিং।
বান্দা সিং বাহাদুর(লচমন দাস, লচমন দেব এবং মাধব দাস) নামে পরিচিত। গুরু গোবিন্দ সিং এর মৃত্যুর আগে পর্যন্ত তাঁকে পাঞ্জাব প্রদেশে জয়লাভ করার আদেশ দিয়েছিলেন এবং তাকে একটি চিঠি দিয়েছিলেন যাতে সমস্ত শিখরা তাঁর সাথে যোগ দেয়। বান্দা সিং বাহাদুর সমস্ত দরিদ্র কৃষকদের নিয়ে জমিদারদের বিরুদ্ধে দুই বছর ধরে কৃষক বিদ্রোহী করেন। তিনি সুতলেজ নদী এবং যমুনা নদীর মধ্যবর্তী অঞ্চল শাসন করেন,হিমালয়ের লোহগড় অঞ্চলে রাজধানী স্থাপিত করেন এবং গুরু নানক ও গুরু গোবিন্দ সিংয়ের নামে মুদ্রাঙ্কিত করেন। ১৭১৬ সালে তার সেনাবাহিনীকে পরাজিত করে মুঘলরা,পরে তিনি গুরুদাস নঙ্গাল দুর্গ আক্রমণ থেকে রক্ষা করার চেষ্টা করেন। তিনি তার ৭০০জন লোক নিয়ে বন্দী হলেন এবং দিল্লিতে পাঠিয়েছিলেন,সেখানে তাদের নির্যাতন করে এবং ইসলাম ধর্মে ধর্মান্তরিত না হওয়ায় মৃত্যুদন্ড কার্যকর করা হয়।